O‘zbekistonda fevralning ilk kunlari sovuq keladi

O‘zbekistonda fevral oyining ilk kunlari havo qattiq sovuq bo‘lishi kutilmoqda. Bu haqda “Gazeta.uz” Gidrometeorologiya xizmati markazi xabariga tayanib ma’lum qildi.

 O‘zgidromet ma’lumotidan skrinshot
1—3-fevral kunlari Toshkent, Samarqand, Jizzax, Sirdaryo viloyatlarida havo harorati kechasi  -10...-15 daraja, kunduzi -3...-8 daraja sovuq bo‘ladi.
Qoraqalpog‘iston Respublikasi va Xorazm viloyatida harorat kechasi -23...-28 darajagacha pasayadi, kunduzi -13...-18 daraja sovuq bo‘ladi.

 Muloqot ob-havo’dan skrinshot
Buxoro va Navoiy viloyatlarida esa kechasi -23...-28 daraja, kunduzi -13...-18 daraja sovuq bo‘ladi.
Qashqadaryo va Surxondaryo viloyatlari va Farg‘ona vodiysida havo kechasi -10...-15 daraja, kunduzi -3...-8 daraja sovuq bo‘lishi kutilmoqda.

 Gismeteo ob-havo ma’lumotidan skrinshot
Rossiyaning Gismeteo xizmati va Muloqot ob havo’ning xabar berishicha, 31-yanvar va 1-fevralda qor yog‘ish ehtimoli bor.

O‘zgidromet xabariga ko‘ra, respublikaning tog‘li hudularida havo o‘zgarib turadi, vaqti-vaqti bilan qor yog‘adi, tuman tushadi. Qor ko‘chishi xavfi bor.